CELEX: C2004/300/41
Language: fi
Date: 2004-12-04 00:00:00
Title: Yhteisöjen tuomioistuimen tuomio, (toinen jaosto) 7 päivänä lokakuuta 2004, asiassa C-239/03, Euroopan yhteisöjen komissio vastaan Ranskan tasavalta (Jäsenyysvelvoitteiden noudattamatta jättäminen — Välimeren suojelemisesta pilaantumiselta tehty yleissopimus — 4 artiklan 1 kohta ja 8 artikla — Välimeren suojelemista maalta peräisin olevalta pilaantumiselta koskeva pöytäkirja — 6 artiklan 3 kohta — Asianmukaisten toimenpiteiden tekemättä jättäminen Berren altaan laajamittaisen ja pitkän aikaa kestäneen pilaantumisen estämiseksi, vähentämiseksi ja välttämiseksi — Päästölupa)

4.12.2004   
            
            
               FI
            
            
               Euroopan unionin virallinen lehti
            
            
               C 300/20
            
         
      YHTEISÖJEN TUOMIOISTUIMEN TUOMIO,
   (toinen jaosto)
   7 päivänä lokakuuta 2004,
   asiassa C-239/03, Euroopan yhteisöjen komissio vastaan Ranskan tasavalta (1)
   
   (Jäsenyysvelvoitteiden noudattamatta jättäminen - Välimeren suojelemisesta pilaantumiselta tehty yleissopimus - 4 artiklan 1 kohta ja 8 artikla - Välimeren suojelemista maalta peräisin olevalta pilaantumiselta koskeva pöytäkirja - 6 artiklan 3 kohta - Asianmukaisten toimenpiteiden tekemättä jättäminen Berren altaan laajamittaisen ja pitkän aikaa kestäneen pilaantumisen estämiseksi, vähentämiseksi ja välttämiseksi - Päästölupa)
   (2004/C 300/41)
   Oikeudenkäyntikieli: ranska
   Asiassa C-239/03, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 4.6.2003, Euroopan yhteisöjen komissio (asiamiehinään G. Valero Jordana ja B. Stromsky) vastaan Ranskan tasavalta (asiamiehinään G. de Bergues ja E. Puisais), yhteisöjen tuomioistuin (toinen jaosto) toimien kokoonpanossa: jaoston puheenjohtaja C. W. A. Timmermans sekä tuomarit R. Schintgen (esittelevä tuomari), R. Silva de Lapuerta, P. Kūris ja G. Arestis, julkisasiamies: D. Ruiz-Jarabo Colomer, kirjaaja: R. Grass, on antanut 7.10.2004 tuomion, jonka tuomiolauselma on seuraava:
   
               1)
            
            
               Ranskan tasavalta ei ole noudattanut Barcelonassa 16.2.1976 allekirjoitetun ja 25 päivänä heinäkuuta 1977 tehdyllä neuvoston päätöksellä 77/585/ETY Euroopan talousyhteisön nimissä hyväksytyn Välimeren suojelemisesta pilaantumiselta tehdyn yleissopimuksen 4 artiklan 1 kohdan eikä 8 artiklan eikä Ateenassa 17.5.1980 allekirjoitetun ja 28 päivänä helmikuuta 1983 tehdyllä neuvoston päätöksellä 83/101/ETY Euroopan talousyhteisön nimissä hyväksytyn Välimeren suojelemista maalta peräisin olevalta pilaantumiselta koskevan pöytäkirjan 6 artiklan 1 ja 3 kohdan eikä EY 300 artiklan 7 kohdan mukaisia velvoitteitaan, koska se ei ole tehnyt kaikkia asianmukaisia toimenpiteitä Berren altaan laajamittaisen ja pitkän aikaa kestäneen pilaantumisen estämiseksi, vähentämiseksi ja välttämiseksi ja koska se ei ole ottanut asianmukaisesti huomioon Ateenassa 17.5.1980 allekirjoitetun ja 28 päivänä helmikuuta 1983 tehdyllä neuvoston päätöksellä 83/101/ETY hyväksytyn Välimeren suojelemista maalta peräisin olevalta pilaantumiselta koskevan pöytäkirjan liitteen III määräyksiä siten, että se olisi muuttanut sellaisten aineiden päästölupaa, jotka kuuluvat pöytäkirjan liitteen II soveltamisalaan, tästä liitteestä sovittuaan.
            
         
               2)
            
            
               Ranskan tasavalta velvoitetaan korvaamaan oikeudenkäyntikulut.
            
         
      (1)  EUVL C 184, 2.8.2003.